সপ্তাহান্তে বৃষ্টি, বাড়বে তাপমাত্রা

কলকাতা: রাজ্যজুড়ে শীতের আমেজ(WB Winer)। একটু একটু করে পারদ পতন শুরু হয়েছে। ধীরে ধীরে বইছে উত্তরের হাওয়া। এই আবহে বৃষ্টির পূর্বাভাস। আলিপুর আবহাওয়ার দফতর বলছে, বঙ্গোপসাগরে গভীর নিম্নচাপ ঘূর্ণিঝড়ে পরিণত হয়েছে। এই ঘূর্ণিঝড় উত্তর-পশ্চিম অভিমুখে তামিলনাড়ুর উপকূলে আছড়ে পড়বে। এই ঘূর্ণিঝড় বঙ্গে শীতসুখে কিছুটা বাধা হবে। এর প্রভাবে বৃহস্পতিবার ও শুক্রবার বৃষ্টির পূর্বাভাস রয়েছে। বাড়তে পারে তাপমাত্রা।

কলকাতা সহ দক্ষিণবঙ্গের জেলায় জেলায় পারদ পতন হয়েছে। সকাল কুয়াশার চাদরে ঢাকা। উত্তরবঙ্গের তাপমাত্রার নীচের দিকে। দক্ষিণ–পূর্ব উপকূলে বিরাট এলাকায় মেঘ জমেছে। উত্তর–পশ্চিম ভারত থেকে প্রবেশ করা ঠান্ডা হাওয়া পথে ‘প্রাচীর’ হয়ে দাঁড়াচ্ছে। জার জেরে কলকাতা থেকে দক্ষিণবঙ্গের অধিকাংশ জেলার তাপমাত্রা বাড়তে শুরু করেছে। পরিস্থিতি অনুকূল হলে ধীরে ধীরে ঠান্ডা পড়বে নতুন করে, জানাচ্ছেন আবহবিদরা।

আরও পড়ুন: পন্থকে বিশেষ বার্তা উর্বশীর

হাওয়া অফিসে জানাচ্ছে, শুক্রবার থেকে রবিবার পর্যন্ত উপকূলের জেলাগুলিতে বৃষ্টির সম্ভাবনা। দক্ষিণবঙ্গের পশ্চিমে জেলাগুলির তাপমাত্রা সব থেকে কম। তবে সপ্তাহ শেষে বৃষ্টির প্রভাবে উপকূলবর্তী জেলাগুলিতে ঠাণ্ডা আরও জাঁকিয়ে পড়বে। কলকাতা-সহ দক্ষিণবঙ্গের জেলায় জেলায় ডিসেম্বরের শুরু থেকেও শীতের আমেজ বজায় থাকবে।