ঘূর্ণিঝড়ের প্রভাবে ভোররাত থেকে বৃষ্টি, বাড়ল তাপমাত্রা

কলকাতা: শনিবার সকাল থেকে বদল গিয়েছে রাজ্যের আবহাওয়ার। হাওয়া অফিস জানাচ্ছে, এদিন বিকেলেই সমুদ্রের উপকূলে আছড়ে পড়তে পারে সাইক্লোন ফেইঞ্জল। প্রবল বৃষ্টির আশঙ্কা তামিলনাড়ু এবং পন্ডিচেরি উপকূল এলাকায়। ভারী থেকে অতি ভারী বৃষ্টির প্রবল সম্ভাবনা তামিলনাড়ু পন্ডিচেরি ও করাইকাল এলাকায়। শনিবার সকাল থেকে ঘূর্ণিঝড়ের পরোক্ষ প্রভাবে বাংলায় উপকূল ও সংলগ্ন জেলাগুলিতে মেঘলা আকাশ। ‌উপকূলে হালকা ঝড়ো বাতাস বইছে, সঙ্গে ঝিরিঝিরি বৃষ্টির (WB Rain Forecast) শুরু হয়েছে। বৃষ্টি হতে পারে চার জেলায়। কলকাতা (Kolkata Rain Forecast) সহ উপকূল সংলগ্ন জেলাতেও দু এক জায়গায় হালকা বৃষ্টির সামান্য সম্ভাবনা।

শীতের আমেজ কার্যত উধাও। তবে মেঘলা আকাশের কারণে দিনের তাপমাত্রা স্বাভাবিকের নিচে।শনিবারে সকালে স্বাভাবিকের তুলনায় প্রায় ৫ ডিগ্রি বেশি তাপমাত্রা কলকাতায়। আজ কলকাতার সর্বনিম্ন তাপমাত্রা ২২.৪ ডিগ্রি। গতকাল দিনের সর্বোচ্চ তাপমাত্রা ছিল ২৮ ডিগ্রি। আগামী সপ্তাহে তাপমাত্রা বেশ কিছুটা পারদ নামার সম্ভাবনা। সকালের দিকে কুয়াশাচ্ছন্ন পশ্চিম বর্ধমান পশ্চিম মেদিনীপুর পুরুলিয়া বাঁকুড়া ও বীরভূম। মেঘলা আকাশ ও বৃষ্টি উপকূলের জেলায়। শনিবার সকাল থেকে কলকাতা সহ একাধিক জেলায় শুরু হয়েছে বৃষ্টি। পশ্চিম মেদিনীপুর জেলার চন্দ্রকোনা, ঘাটাল, গড়বেতা সহ বিভিন্ন এলাকায় সকাল থেকে চলছে বৃষ্টি। বৃষ্টির সম্ভাবনা উত্তর ও দক্ষিণ ২৪ পরগনা পূর্ব ও পশ্চিম মেদিনীপুরে। পয়লা ডিসেম্বর রবিবার হালকা বৃষ্টির সামান্য সম্ভাবনা পূর্ব ও পশ্চিম মেদিনীপুর ও দক্ষিণ ২৪ পরগনা জেলাতে।

আরও পড়ুন: যাত্রীসাথী অ্যাপের সাহায্যে বুক করা যাবে বাসের টিকিট

হাওয়া অফিসের পূর্বাভাস, ডিসেম্বরের ২-৫ দক্ষিণবঙ্গের সব জেলার আবহাওয়া শুষ্ক থাকবে। এদিকে উত্তরবঙ্গে দার্জিলিং, কালিম্পং, জলপাইগুড়ি, আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর এবং মালদার আবহাওয়া শুষ্কই থাকবে। ধীরে ধীরে পরিস্থিতি স্বাভাবিক হলে উত্তরের হাওয়া রাজ্যে প্রবেশ করবে। এই হাওয়ার হাত ধরে কলকাতা সহ দক্ষিণবঙ্গের তাপমাত্রা নিম্নমুখী হবে। ডিসেম্বর এর প্রথম সপ্তাহ থেকে রাজ্যে বাড়বে শীতের দাপট।

দেখুন ভিডিও